als_Latn dik_Latn sag_Latn
Kjo është një recetë tradicionale siçiliane, emërtuar nga regjisori Nino Martoglio, i cili pasi e provoi këtë mrekulli e krahasoi me operën e Vincenzo Bellini-t.
Koha e plotë për ta realizuar: 50 minuta, por vetëm 30 janë aktive.
Përbërësit
6 lugë gjelle vaj ulliri extra-i virgjër, plus më shumë për servirje
2 deri në 3 patëllxhanë të vegjël, të qëruar, të ndarë përgjysmë me prerje gjatësore dhe të prerë më pas në formë gjysmëhëne 1 cm.
kripë e ashpër
3 thelpinj hudhër të mesëm, të grirë, rreth një lugë gjelle
1 lugë çaji rigon i tharë
Çerek luge çaji fara djegëse speci të kuq
2 lugë gjelle pure e dendur domateje
1 kanaçe me domate të qëruara, të prera me dorë në copa rreth 1 cm
450 gramë makarona të kulluara, tub, rigatoni ose penne rigate
Një dorë gjethe të vogla borziloku, ose gjethe të mëdha të ndara në copa më të vogla me dorë
60 gramë ricotta e stazhionuar e kripur, e grirë
Përgatitja
Ngroh dy lugë gjelle ulliri në një tigan që nuk ngjit deri sa të nxehet dhe të avullojë. Shto aq patëllxhanë me kripë, sa nxë në një shtresë. Skuqi, duke e tundur tiganin, deri sa të kenë marrë ngjyrë nga të dyja anët, afërsisht 10 minuta gjithsej. Përsërite duke shtuar edhe vaj nëse duhet, sa të gjithë patëllxhanët të skuqen.
Shto vajin e mbetur dhe rrit nxehtësinë në të mesme-të lartë. Ngrohe vajin. Shto hudhrën, rigonën dhe farat djegëse dhe përzieji sa të ngjyrosen, por hudhra të mos bëhet e kafenjtë, rreth 30 sekonda. Shto pastën e domates dhe gatuaji, duke i përzierë gjatë gjithë kohës deri sa të bashkohen dhe salca të fillojë të skuqet. Shto domatet e copëtuara dhe lëngun e tyre. Lëri të ziejnë, ule nxehtësinë, përzieji vazhdimisht deri sa lëngu të trashet si salcë, afërsisht 10 minuta. Hidhi kripë.
Ndërkaq, vendos një tenxhere të madhe me ujë të kripur të ziejë dhe gatuajë makaronat. Kulloji, duke ruajtur një filxhan nga uji i tyre. Ktheji në tenxhere.
Hidhu salcën makaronave dhe përzieji sa të vishen me të, duke shtuar ujin e ruajtur nëse është e nevojshme ta holloni salcën për të arritur trashësinë e dëshiruar. Shto fetat e skuqura të patëllxhanit dhe përzieji.
Shërbeji makronat menjëherë, me një fije vaj ulliri dhe me ricotta të fortë të grirë dhe copa borziloku.
Porosia e chef-ave! Zgjidhni patëllxhanë me lëkurë të lëmuar, të hollë, të fortë. Nëse dëshironi ricotta-n mund ta zëvendësoni me djathë kaçkavall ose një përzierje djathi Feta dele me Pecorino Romano.
als_Latn als_Latn als_Latn als_Latn als_Latn als_Latn als_Latn kea_Latn als_Latn als_Latn als_Latn als_Latn als_Latn scn_Latn als_Latn als_Latn als_Latn als_Latn als_Latn als_Latn als_Latn